Diari Oficial de la Generalitat Valenciana


Sumari del DOGV 8464, del 15-01-2019 (2018/11630)

Notificació de la sentència dictada en el procediment ordinari número 1/2017.
-----------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11854


Organisme emissor
:   Jutjat de Primera Instància i Instrucció Número 4 de Carlet

Tipus de document
:   Edicte

Notificació de la sentència dictada en el procediment ordinari número 1/2017. [2018/11616]  
En el procediment ordinari número 1/2017, s'ha dictat la resolució del tenor literal següent:  
  
«Sentencia número 68/2018  
Magistrado juez que la dicta: David Yuste Espinosa.  
Lloc: Carlet.  
Data: 3 de setembre de 2018.  
Procediment ordinari número 1/2017  
De: Caixabank, SA.  
Procuradora: Silvia López Monzó.  
Contra: Roberto Carlos Pla marqués (en rebel·lia).  
Dispositiva  
Estime la demanada interposada per la representació de Caixabank, SA, contra Roberto Carlos Pla Marqués, i declare la resolució del contracte de préstec hipotecari subscrit per les parts (en data 7 de juliol l'actora concedix a l'entitat Promociones Peris Vila, SL, un préstec en escriptura pública autoritzada per notari del Col·legi de València José Luis Pavia Sanz, al número 2.208 del seu protocol; en data 2 d'agost de 2006 se subscriu per les parts assenyalades EP d'esmena i rectificació de l'anterior EP davant del notari Miguel Maldonado Chiarri, al número 2436 del seu protocol, en data 9 de novembre de 2011, la mercantil Promociones Peris Vila, SL, va vendre al demandat un immoble i aquest es va subrogar en les condicions de les anteriors EP, tot això en EP atorgada davant del notari Ricardo Tavernero Capella, al número 1331 del seu protocol. En les operacions anteriors va actuar l'actora, com a Banc de València, i consta ja inscrita la hipoteca a favor de Caixabank, SA; en conseqüència condemne el demandat al pagament, a l'actora, de la quantitat de 66.271,52 ?, en concepte de principal i interessos remuneratoris meritats fins a la data de 17 de novembre de 2016; la quantitat indicada produirà l'interés remuneratori pactat en el mencionat contracte fins a la data d'aquesta sentència i l'interés previst en l'article 576 de la Llei d'enjudiciament civil, a partir d'aquesta, fins a fer-ne el pagament complet.  
  
Amb condemna en costes a la part demandada.  
Notifiqueu aquesta resolució a les parts, feu-los saber que no és ferma i que en contra es pot interposar un recurs d'apel·lació que cal interposar davant d'aquest mateix jutjat en el termini de vint dies des de la notificació d'aquesta i del qual coneixerà la Audiència Provincial de València.  
De conformitat amb la disposició addicional 15a de la Llei orgànica del poder judicial, perquè s'admeta a tràmit el recurs d'apel·lació, contra aquesta resolució es constituirà un depòsit de 50 ?, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a aquest expedient (jjjj 0000 cc eeee aa) i s'indicarà, en el camp concepte el codi "02 civil-apel·lació" i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà d'una transferència bancària, després d'omplir el codi de compte corrent (CCC, 20 dígits), s'indicarà, en el camp Concepte, el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que, jutjant en aquesta instància, pronuncie, mane i firme.»  
  
I com a conseqüència de l'ignorat parador de Roberto Carlos Pla marqués, s'estén aquesta perquè servisca de cèdula de notificació.  
  
Carlet, 13 de desembre de 2018.- El lletrat de l'Administració de justícia: Miguel Berlanga Charriel.